Video: Stander ‘meer as net ‘n kampioen’, sê pa | Maroela Media
“Vir ons sal Burry altyd meer as net ŉ bergfietsrykampioen wees. Hy was ŉ kampioen op en van sy fiets af. Sy familie het altyd eerste gekom vir hom. Hy het nooit gehuiwer om te help waar en wanneer hy kon nie.” Charles sê sy seun se dood was die ergste oomblik van sy lewe. “Geen ouer moet ooit sy kind op die teerpad sien lê na ŉ ongeluk en weet dat daar is niks wat hy kan doen om sy lewe te red nie. Woorde kan nie eers begin om te beskryf hoe dit voel wanneer dit gebeur nie. Dit was aaklig.” Stander (25) is Donderdagmiddag deur ŉ taxi doodgery na hy teruggekeer het van ŉ oefenrit in Shelley Beach aan die KwaZulu-Natalse suidkus. Die bestuurder van die taxi sal Maandag in die Port Shepstone-landdroshof verskyn op aanklag van strafbare manslag.
Die video is deur Davide Aitor op Youtube gelaai.
Padsterftes: ‘Meer as 40 mense sterf per dag’